Semjén Zsolt feljelentést tesz a hamis fotó miatt
Gólyagyilkosnak próbálták beállítani a sast szabadon engedő politikust.
Semjén Zsolt miniszterelnök-helyettes feljelentést tesz képhamisítás, hamis vád és rágalmazás miatt, mivel egy olyan montázst terjesztenek róla, ami egyértelműen hamisítvány.

A Magyar Nemzet úgy tudja, a képet Dániel Péter kezdte el terjeszteni a Facebookon, a Tiltakozzunk a Klubrádió elhallgattatása ellen nevű csoportban. A lap szerint a hamis képen úgy próbálják meg beállítani a KDNP elnökét, mint egy gólyagyilkost.

Két elpusztult gólya mellé vágták a fotóját, amihez ezt írták:

  Semjén Zsolt tegnap sikeresen kipróbálta az egyik új vadászpuskáját... Két védett madár, két szegény gólya bánta, akik nemrég érkeztek vissza hosszú, veszélyes vándorútjukról... Ilyen egy igazi fideszes vadász.

A valódi kép Semjén Zsoltról 2013-ban készült, amikor az Országos Magyar Vadászati Védegylet elnökeként szabadon engedett egy mérgezésből meggyógyított parlagi sast.
Közélet